Izvadak iz

Z A P I S N I K A

s 60. sjednice Školskog odbora VII. osnovne škole Varaždin održane 4. travnja 2025. godine elektronskim putem, radi potrebe žurnog i neodgodivog postupanja.

**Početak elektronske sjednice: 04.04.2025. u 9:00 sati**

**Završetak elektronske sjednice: 04.04.2025. do 24:00 sata**

**Sjednici su se odazvali**: Adela Brozd, Renata Sever, Valentina Vrbanić, Ivana Borovec, Julijana Petrina, Tamara Šabić

Konstatacija da sjednici prisustvuje dovoljan broj članova Školskog odbora.

Predsjednica Školskog odbora Adela Brozd sazvala je sjednicu sukladno članku 47. Statuta VII. osnovne škole Varaždin elektronskim putem, zbog žurnosti, te je predložila sljedeći

**Dnevni red:**

**1. Prihvaćanje zapisnika s 59. sjednice Školskog odbora održane 25.2.2025. g.**

**2. Davanje prethodne suglasnosti ravnatelju škole za zasnivanje radnog odnosa na određeno nepuno radno vrijeme, 15 sati tjedno za učitelja/icu prirode**

**3.** **Prihvaćanje prijedloga o odabiru najpovoljnije ponude - Zamjena i ugradnja aluminijske stolarije-vrata na učionicama, evidencijski broj nabave: JN/11-2025**

**4. Izmjena Odluke o imenovanju Povjerenstva za provedbu postupka jednostavne nabave i izbor najpovoljnije ponude od 6. rujna 2024. godine**

**5.** **Izmjene Godišnjeg plana i programa rada VII. osnovne škole Varaždin za školsku godinu 2024./2025.**

**6. Ostala pitanja.**

**AD/1.**

Prelazi se na prvu točku dnevnog reda - **Prihvaćanje zapisnika s 59. sjednice Školskog odbora održane 25.2.2025. g.**

Svi članovi Školskog odbora u prilogu poziva primili su zapisnik s 59. sjednice Školskog odbora.

**ZAKLJUČAK:**

**Zapisnik se prihvaća u cijelosti bez primjedbi.**

**AD/2.**

Prelazi se na drugu točku dnevnog reda**- Davanje prethodne suglasnosti ravnatelju škole za zasnivanje radnog odnosa na određeno nepuno radno vrijeme, 15 sati tjedno za učitelja/icu prirode**

Raspisan je Natječaj za radno mjesto učitelja/ice koji/a obavlja poslove učitelja/ice prirode – 1 izvršitelj/ica na određeno nepuno radno vrijeme, 15 sati tjedno

Natječaj je objavljen na mrežnoj stranici Hrvatskog zavoda za zapošljavanje, na oglasnoj ploči Škole i mrežnoj stranici Škole dana 26.2.2025. godine.

Prijave su se dostavljale u roku od 8 dana od dana objave natječaja.

Zaprimljene su dvije prijave:

Dana 11.3.2025. godine Povjerenstvo je pregledalo pristigle prijave.

Povjerenstvo utvrđuje da prijavljeni kandidati ne ispunjavaju formalne uvjete iz natječaja.

Kandidati su pismeno obavješteni da ne ispunjavaju formalne uvjete iz natječaja.

Ravnatelj traži prethodnu suglasnost Školskog odbora za zapošljavanje diplomiranog učitelja razredne nastave s pojačanim programom iz nastavnog predmeta hrvatski jezik Tomislava Hercega, za radno mjesto učitelja prirode na određeno nepuno radno vrijeme, 15 sati ukupnog tjednog radnog vremena u skladu s člankom 107. stavkom 13. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 07/17, 68/18, 98/19, 64/20, 151/22, 155/23. i 156/23) dok postoji potreba za radom Radnika, a najduže do zadnjeg dana nastave kako je definirano u službenom kalendaru nadležnog Ministarstva za školsku godinu 2024./2025. počevši od 9.4.2025. godine.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno daje prethodnu suglasnost za zapošljavanje diplomiranog učitelja razredne nastave s pojačanim programom iz nastavnog predmeta hrvatski jezik Tomislava Hercega, za radno mjesto učitelja prirode na određeno nepuno radno vrijeme, 15 sati ukupnog tjednog radnog vremena u skladu s člankom 107. stavkom 13. Zakona o odgoju i obrazovanju u osnovnoj i srednjoj školi**

**( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14-RUSRH, 152/14, 07/17, 68/18, 98/19, 64/20, 151/22, 155/23. i 156/23) dok postoji potreba za radom Radnika, a najduže do zadnjeg dana nastave kako je definirano u službenom kalendaru nadležnog Ministarstva za školsku godinu 2024./2025. počevši od 9.4.2025. godine**

**AD/3**

Prelazi se na treću točku dnevnog reda – **Prihvaćanje prijedloga o odabiru najpovoljnije ponude - Zamjena i ugradnja aluminijske stolarije-vrata na učionicama, evidencijski broj nabave: JN/11-2025**

Naručitelj VII. osnovna škola Varaždin provela je jednostavnu nabavu za sklapanje ugovora za zamjenu i ugradnju aluminijske stolarije – vrata na učionicama.

Procijenjena vrijednost predmeta nabave iznosi 18.000,00 eura bez PDV-a,

- dana 23.3.2025. godine donosi se Odluka o početku postupka jednostavne nabave, JN/11-2025,

- Poziv za dostavu ponude KLASA: 406-03/25-01/2; URBROJ: 2186-91-01-25-2 od dana 24.3.2025. godine, objavljen je na web stranicama Škole svim zainteresiranim gospodarskim subjektima i otpremljen na e-mail adrese na tri gospodarska subjekta:

1. Alu Pvc Stolarija, obrt za proizvodnju i usluge, vl. Rajko Kralj, V. Cecelje br 6, 42214 Sveti Ilija

2. ALUPLASTIK , obrt za proizvodnju, I. Vurušića 1, 40321Mala Subotica

3. Velm stolarija, Dore Pejačević 7, 10000 Zagreb

Imenovano Povjerenstvo od strane Školskog odbora utvrdilo je da su pristigle dvije (2) ponude i to:

1. ALU PVC STOLARIJA, obrt za proizvodnju i usluge, vl. Rajko Kralj, Braće Radića 30, 42000 Varaždin po cijeni od 17.955,00 eura bez PDV-a s PDV-om 22.443,75 eura.

2. ALUPLASTIK , obrt za proizvodnju prozori i vrata vl. Josip Pintar, I. Vurušića 1, 40321 Mala Subotica po cijeni od 21.090,00 eura bez PDV-a s PDV-om 26.362,50 eura.

Na temelju rezultata pregleda i ocjene ponuda sukladno članku 14. Pravilnika o provedbi postupka jednostavne nabave VII. osnovne škole Varaždin (KLASA: 011-03/23-02/1; URBROJ: 2186-91-01-23-1 od 9.12.2023.) ravnatelj podnosi prijedlog Odluke o odabiru najpovoljnije ponude u postupku jednostavne nabave, evidencijski broj nabave: JN/11-2025 da se prihvati ponuda Ponuditelja ALU PVC STOLARIJA, obrt za proizvodnju i usluge, vl. Rajko Kralj, Braće Radića 30, 42000 Varaždin, OIB: 27863703315 koji u potpunosti zadovoljava uvjete iz dokumentacije za provođenja postupka jednostavne nabave po cijeni od 17.955,00 eura bez PDV-a s PDV-om 22.443,75 eura.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno prihvaća prijedlog ravnatelja i donosi Odluku da se sklopi Ugovor s ponuditeljem ALU PVC STOLARIJU, obrt za proizvodnju i usluge, vl. Rajko Kralj, Braće Radića 30, 42000 Varaždin po cijeni od 17.955,00 eura bez PDV-a s PDV-om 22.443,75 eura koja u potpunosti zadovoljava uvjete iz dokumentacije.**

**AD/4.**

Prelazi se na četvrtu točku dnevnog reda **- Izmjena Odluke o imenovanju Povjerenstva za provedbu postupka jednostavne nabave i izbor najpovoljnije ponude od 6. rujna 2024. godine**

U Odluci o imenovanju Povjerenstva za provedbu postupka jednostavne nabave i izbor najpovoljnije ponude KLASA: 007-04/24-02/11, URBROJ: 2186-91-07-24-8 od 6. rujna 2024. godine u članku 1. stavku 1. imenovana je članom Povjerenstva pod točkom 3. Iva Munić. Umjesto Ive Munić zbog dugotrajne odsutnosti za člana se predlaže Ines Fot.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno donosi Odluku o izmjeni Odluke o imenovanju Povjerenstva za provedbu postupka jednostavne nabave i izbor najpovoljnije ponude. U Povjerenstvo za provedbu postupka jednostavne nabave i izbor najpovoljnije ponude imenuje se za člana Ines Fot.**

**AD/5.**

Prelazi se na petu točku dnevnog reda - **Izmjene Godišnjeg plana i programa rada VII. osnovne škole Varaždin za školsku godinu 2024./2025.**

U Kalendaru rada škole mijenja se nenastavni dan 2.5.2025.godine koji postaje nastavni dan.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor jednoglasno donosi Izmjene Godišnjeg plana i programa rada VII. osnovne škole Varaždin. Nenastavni dan 2.5.2025. postaje radni nastavni dan.**

**AD/6.**

Prelazi se na šestu točku dnevnog reda – **Ostala pitanja**

Ostalih pitanja nije bilo.

Ovaj zapisnik ima četiri (4) stranice.

ZAPISNIK VODILA: PREDSJEDNICA ŠKOLSKOG ODBORA:

Renata Beljšćak Adela Brozd

KLASA: 007-04/25-02/4

URBROJ: 2186-91-07-24-2